Mám covit
Môžem kombinovať isoprinosine s antibiotikami_
Okrem toho mám zvýšený krvný tla. Môže eo súvisieť s covidom?
Dobrý deň,
Ďakujeme za vašu otázku. Súčasné užívanie lieku Isoprinosine s antibiotikami patrí vo všeobecne medzi bezpečné, ale na to, aby som sa k ich kombinácii mohla vyjadriť, je nevyhnutné poznať názov a silu antibiotického lieku. Odporúčam vám riadiť sa pokynmi lekára, ktorý lieky predpisoval alebo v prípade potreby môžete tiež využiť možnosť lekárnik online (je k dispozícii počas pracovných dní 10:00 - 14:00hod.), kde vám naši kolegovia rovnako radi pomôžu.
Ochorenie COVID-19 je primárne respiračné ochorenie, ale u množstva pacientov sa prejaví aj zvýšený či vysoký krvný tlak. Okrem samotnej nameranej hodnoty sú dôležité faktory ako pridružené ochorenia a sprievodné príznaky. Ak sa cítite zle, pociťuje zvieravú bolesť či tlak na hrudníku, ktorá vyžaruje do iných častí tela, prípadne máte závraty a pocit na zvracanie, odporúčam vám kontaktovať vášho ošetrujúceho lekára.
Každé meranie krvného tlaku vykonávajte v sede a v pokoji a vždy urobte 2 merania po sebe pre kontrolu nameraného výsledku. Vhodné je užívať horčík (magnézium), ktorý pozitívne ovplyvňuje krvný tlak.
Prajem skoré uzdravenie.
S pozdravom
Mgr. Tamara Jakúbeková